र और भाले ले कर विजय और कीर्त्ति की लिप्सा से संग्रामभूमि में अग्रसर हुए हैं। इसी एक धर्मबल के सहारे संसार के बड़े बड़े महात्माओं ने ज्ञान की खोज में अनेक आपत्तियाँ उठाई और अनेक संकट सहे । लोग कह सकते हैं कि जो काम उन्होंने किए उनका महत्त्व उन्हें अवश्य विदित था, पर महत्त्व विदित होने पर भी यदि उनमें ज्ञान
की निःस्वार्थ चाह न होती तो वे इस वीरता के साथ और इस अटल भाव से अपने व्रत का पालन करते हुए अपने विकट और कंटकमय मार्ग में अग्रसर न हो सकते ।
जब कि उस समय के लोग इतना कर गए तब क्या आज कल के लोग सब कुछ सुबीता रहते हुए भी अपना जीवननिर्वाह उसी योग्यता के साथ नहीं कर सकते ? क्या आज कल के लोग उन प्राचीनों से भी गए बीते बनना चाहते हैं जिनके पास उन्नति के साधन इतने अल्प थे ? एक बात जो
में भली भाँति अंकित कर रखने की है वह यह है कि मनुष्य का जीवन केवल एक ही गुण से उच्च और महान हो सकता है। यह गुण सत्यबल है । सत्यबल योग से प्राप्त होता है । सत्यबल धर्मबल ही का नाम है । यदि तुम यह समझते हो कि पोथियों, पांडित्यपूर्ण शास्त्रार्थी, तथा तर्क वितर्क से ही तुम सब कुछ कर लोगे तो यह तुम्हारी बड़ी भारी भूल है । पुस्तकें तुम्हें जाग्रत और उत्तेजित कर सकती हैं तथा उँगलियों का इशारा कर सकती हैं कि इधर उधर न भटको पर वे तुम्हें पथ पर असर नहीं कर सकतीं। पथ पर अग्रसर तुम्हारे पैर ही करेंगे। यह करने धरने की बात है केवल जानने की बात नहीं है । उँगलियों के इशारे मिलते रहे तो अच्छी बात है, पर यदि उन के बिना काम चले तो और भी अच्छी बात है, क्योंकि यह निश्चय समझो कि जीवन यात्रा में थोड़ी दूर आगे चल कर तुम्हें फिर उजाड़ मैदान और दलदल मिलेंगे, सो यदि तुम्हें
पग पग पर दूसरों ही के इशारे पर चलने का अभ्यास रहेगा तो 